text: Indsatsleder om mistænkeligt dødsfald: Håber at vide mere om et par timer
  20 november 2014 kl. 14.25
  Sydøstjyllands Politi efterforsker torsdag et mistænkeligt dødsfald i Christiansfeld ved Kolding.
  Torsdag formiddag fik Sydøstjyllands Politi en anmeldelse om, at der var fundet et lig i et krat i Christiansfeld. Politiet har derfor været massivt til stede i byen, for at finde ud af, om der ligger en forbrydelse til grund for dødsfaldet.
  - Når vi finder en person i et åbent område som ligger under åben himmel, så er et altid mistænkeligt, siger Indsatsleder ved Sydøstjyllands Politi Jesper Brian Jensen fra Sydøstjyllands Politi til TV SYD.
  Han fortæller, at politiets retsmedicinere foretager et retslægeligt ligsyn på stedet, for hurtigst muligt at fastslå en dødsårsag.
  - Der er ikke noget, der peger på at der er sket en forbrydelse, men det håber vi at kunne slå fast i løbet af et par timer, ud fra de undersøgelser, vi laver nu, slutter han.
  Hør Indsatsleder ved Sydøstjyllands Politi, Jesper Brian Jensen, fortælle om efterforskningen her:
  